Den Vest-Sjællandske Avis, 1823-09-27
Oversigt over Dagens udenlandske Nyeheder. Moniteuren af 12te September indeholder en lang Bulletin fra Major Generalen Greve Guilleminot og Jndtagelsen af Trocadero. Følgende er det væsentlige almindelige Jndhold deraf: Hs. Kgl. Høihed Hertugen af Angouleme havde ved sin Ankomst besluttet at bemægtige sig Trocadero, en Position, som de Beleirede havde søgt at giøre uindtagelig ved mange Slags Arbeider. Jordtungen, hvorpaa denne Position er beliggende, er adskilt ved en Canal, som er 70 Metre bred og som selv i Ebbetiden er opfyldt med 3 til 4 Fod dybt Vand. De Spanske Værker vare besatte med 45 Kanoner af forskiellig Caliber og 1700 Mand meget exalterede Elite Tropper forsvare den, om Natten imellem den 19de og 20de bleve Løbegrabene aabnede og om Natten mellem den 24de og 25de blev allerede den anden Paralell 40 Metre fra Canalen opført; imedens dette stod paa, vedligeholdt Fienden en meget livfuld Jld. Den 30te tidlig om Morgenen begyndte vore Batterier at fyre for at trætte Fienden. Chefen for de Beleirede bekiendtgjorte samme Aften i Cadix, at de havde bibragt os et stort Tab; Jlluminationer og andre Høitideligheder, celebrerede dette Foregivende. Men denne Kanonade var kun et Forspil for det virkelige Angreb, som skulde finde Sted om Natten mellem den 30te og 31te. Fiorten udvalgte Compagnier bleve dertil forenede, Krigsbataillonerne af det 3die, 6te og 7de Garderegiment dannede den første Echelon og de af den 31te Bataillon af det 34te og 36te Linieregiment dannede den anden. Et Compagnie Skarpskyttere og 100 Sapeurer fulgte bag efter. Herpaa marscherede tre Gardebatailloner og det 31te Linieregiment. Officeere, som havde recognoceret de mindst vanskelige Vadesteder i Canalen skulde anføre ethvert Echelon. Tause marscherede de ud af Forskandsningerne og forenede sig til en eeneste Colonne. De havde faaet befaling til at vade igiennem Canalen og at rykke frem imod de fiendtlige Værker uden at skyde; paa samme Tid ankom en Broe-Equipage ned af Floden St. P. dro, som var holdet i Beredsskab af General-Lieutenant Tireler for at oprette paa nye Communicationen mellem Cortaduro. (Man maae ikke herved confundere den omtalte Flod St. Pedro, som ligger sydlig for Puerto St. Maria med den store Flod St. Pedro, som adskiller Øen Leon fra Fastlandet). Klokken 2 1/4 giennemvadede Tropperne, uagtet den fiendtlige Jld, Canalen med den største Mod og i kortere Tid end 15 Minutter trængte de ind i Fæstningsværkerne under det Raab: leve Kongen. paa samme Tid blev ogsaa den forskandsede Mølle ved Guerra indtaget og de 45 fiendtlige Kanoner, hvormed Linien var beplantet, bleve alle vendte imod Fienden. Hs. Kgl. Høihed kom dertil da Positionen var indtaget, og modtog de talrigste Beviser paa Troppernes Hengivended og Enthusiasme. Jmidlertid havde Fienden kastet sig ind i de Huse, som staae ved Mundingen af den Canal, som adskiller Øen Trocadero fra Fortet St. Louis. Hs. Kgl. Høihed var af den Meening, at denne Position skulde ogsaa angribes og befalede Greve Bordesoult at lade de fornødne Tropper afmarschere dertil. Uagtet Jlden fra Fortet Puntales og de fiendtlige Kanonbaade og uagtet Terrainets Vanskelighed, som hist og her var et fleere Fod dybt Morads, blev Positionen dog indtaget og Kanonerne vendte imod Fienden og Fortet St. Louis blev erobret. J denne Fægtning blev den Spanske Høistcommanderede paa Trocadero Oberste Garces, et Medlem af de Cortes, taget til Fange tilligemed andre Officeere. Klokken 9 vare vi Herre over heele Jordtungen og havde bibragt Fienden et Tab af 150 Døde, 300 Saarede og 1000 Fanger. Man kan derfor betragte det fiendtlige Corps, som fægtede paa denne Dag, da de Franske Tropper udviiste saa meget Mod, som aldeles tilintetgjort, vort Angreb var saa heftig og saa henrivende hurtigt, at vi kun have havt et Tab af 35 Døde og 110 Saarede. J det Øieblik da Forskandsningerne paa Tracadero bleve indtagne, befalede Hs. Kgl. Høihed at den Spanske roialistiske Flotille, som bestod af 11 Bombardeerbaade og laae ved Guadalete, skulde indløbe fra Puerto Sta. Maria for at forene sig med Escadren; da den ved Dagens Frembrud lettede Anker, saa kom 15 fiendtlige Kanonbaade dem i Møde for at tvinge den til at vende tilbage men Jlden fra St. Cataling og fra Briggen laLilloise, som Admiral des Rotours havde afsendt, nødte Fienden at bortfjerne sig. Briggen forfulgte Fienden lige under Batterierne paa Cadix og afskod selv nogle Ladninger paa Staden. Under denne glimrende Fægtning vare alle Tropperne under Gevær. Man kan ikke nok rose den Maade hvorpaa Greve Bourdesoult udførte Hs. Kgl. Høiheds befalinger. Ogsaa maae Hs. Kgl. Høihed Prinsen af Carignans glimrende Tapperhed omtales. Prinsen havde bedet Hertugen af Angouleme om at han maatte marschere med de første Tropper, ogsaa maae samme Roes tillægges de Sardiniske Officere, som ledsagede ham. – Jfølge senere Rapporter synes det Spanskes Tab paa Mandskab ikke at have været saa betydeligt, som det her er angivet. Ogsaa Fortet Matagordager nu blevet rømmet af Spanierne. - Det Rygte har været i Omløb, at de Cortes have gjort Fredsforslag strax efter Trocaderos Erobring; men ifølge de sidste Efterretninger fra den Franske Armee har det ikke bekræftet sig. Tvertimod fortælles: at Enthusiasmen i Cadix er steget der til det høieste.